Tavaliselt, kui inimene tunneb end halvasti, või saab aru, et tema tervisega ei ole kõik nii hästi, nagu ta sooviks, siis üldiselt on toitumine esimene asi, millele hakatakse suuremat tähelepanu pöörama.
#000000
Paleo, vegan, kalorite lugemine, väheste süsivesikute dieet jne. – me kõik oleme kuulnud kümnetest erinevatest dieetidest ja toitumislähenemistest ning seda infot on ilmselgelt liiga palju.
#000001
Sõnaga ”dieet” seostub mulle enese piiramine, tühi kõht ja ebanormaalselt palju toidule mõtlemine. Juba ainuüksi seda sõna vaadates, mille esimesed kolm tähte on ”DIE” (inglise keeles ”surema”), saab mulle selgeks, et dieeti pidades, tuleb mul end ülemääraselt piirata.
#000002
Sellepärast eelistangi nimetada seda, mida ja kuidas ma söön, lihtsalt minu toitumissuhtumiseks. Meie kõigi bioloogia on erinev, samuti elame me erinevates tingimustes ning erinevates geograafilistes asukohtades – suhtumine toitu ei saa mitte kuidagi moodi olla nii öelda ühe puuga löödud.
#000003
Mitte ükski äärmus ei ole inimesele hea ning lõppkokkuvõttes oleme me kõik ju väljas ühe eesmärgi nimel: tunda end hästi, energiliselt ning olla võimeline andma endast maksimum igas olukorras.
#000004
Mida ma tahan öelda on see, et me peame rohkem kuulama oma keha ning analüüsima, mis sobib just nimelt meile – kui oleme leidnud selle perfektse kombinatsiooni, peame seda järgima.
#000005
”Olgu toit Sinu ravim ja ravimiks Sinu toit.” – Hippocrates
#000007
Minu jaoks on täiesti arusaadav, miks enamus inimesi on toitumise kohta liikuvast informatsioonist totaalselt segaduses. See infohulk on lihtsalt meeletu ning tihti vastuoluline. Üks lähenemine julgustab sööma neid asju, mis on mõne teise lähenemise puhul ”punases nimekirjas”.
#000008
Rooma linna ei ehitatud ühe päevaga ning just sellepärast tuleb toitumist vaadata, kui elukestvat praktikat – see lihtsalt on sinu elustiil.
#000010
Teine suur põhjus, miks inimesed dieetidega läbi kukuvad on see, et nad ei püstita enda jaoks kõige pealt selget eesmärki. Lõppkokkuvõttes oleneb just sinu lõppeesmärgist see, milline peaks olema sinu toidulaud.
#000011
Lisaks geograafilisele asukohale on erinev ka meie kõigi bioloogia, samuti mängib suurt rolli see, milline on sinu elustiil – kas passiivne või aktiivne. Liikuva töö ja suurema trennikoormusega inimesed vajavad ja tolereerivad rohkem süsivesikuid, istuva elustiiliga ja ülekaalulised inimesed peaksid süsivesikute hulgal silma peal hoidma.
#000013
Selleks, et sa saaksid kujundada just sulle sobivad toitumisharjumused, tuleb kõike eelnevat arvesse võtta. Just sellepärast on personaalne ning terviklik toitumine meie kõigi tulevikuks.
#000014
Sinu praegune tervislik seisund (kas sul on mõni haigus või haiguseelne seisund)
Eelistused (kas oled allergiline või esineb mõnda toidutalumatust)
#000016
Pole olemas ühtset lähenemist, mis sobiks meile kõigile, kuid on olemas ühised nimetajad, milline peaks meie toitumine välja nägema ja millega nõustuvad enamus maailma toitumisekspertidest:
#000020
Enamus päevasest toidukogusest peab tulema taimedest, eriti rohelistest, kuid sisaldama ka teisi värve, et tagada lai valik kasulike aineid ning moodustada sünergiline toiteainete kooslus
#000022
Sisaldama piisavat kogust valke (valgu kogus sõltub aga jällegi eelnevalt nimetatud teguritest, nagu vanus, sugu jne.)
#000024
Peab baseeruma nendel toiduainetel, mis on hooajalised, kohalikku päritolu ning võimaluse korral orgaanilised
#000025
Kui soovime tõsta oma energia ja fookuse uuele tasemele, peame tagasi minema oma juurte juurde. Elimineerides enda toidulaualt energiast tühjaks imevad ning erinevaid allergilisi reaktsioone põhjustavad mürgid, avame enda tõelise potentsiaali.
#000029
Selleks, et haarata kontroll enda toitumise üle ning teha strateegilisi ja teadlike valikuid, on ülimalt oluline jälgida, mida me endale suhu paneme. Kui soovime tunda voogavat energiat, peame sööma ”elus” toitu, mis on toitainete rikkad, kuid elimineerima need energiavampiiridest pseudo-toidud.
#000030
See ei ole mingisugune konspiratsiooniteooria, vaid fakt, et suurte toiduainetööstuse gigantide palgal on keemikud, keda kutsutakse ka ”toidu insenerideks”. Nad teavad suurepäraselt, kuidas inimese aju ja keha töötavad ning nende ülesandeks on leida perfektne soola, suhkru, rasva ja lisandite kooslus ning genereerida uus toode, mis oleks võimalikult sõltuvusttekitav ning mis peamine, et see müüks.
#000031
Meie kehal on imeline võime kohaneda ning kui me võtame vaevaks seda kuulata, siis saame teha palju teadlikumaid valikuid.
#000033
Näiteks, kui sa sööd mõnel päeval rohkem valku, siis keha ise kompenseerib selle ning vajab sel päeval vähem kaloreid teistest makrotoitainetest nagu süsivesikud või rasvad.
#000034
Kui saad mõnel päeval rohkem kaloreid headest rasvahapete allikatest, siis vajab keha sel päeval vähem valku ja süsivesikuid.
#000035
Sama kahjuks ei rakendu aga nende pseudo-toitude ning lihtsüsivesiku ehk suhkru puhul. Kui sa jood ära liitri Coca-Colat või sööd paar pakki küpsiseid, siis need on kõik täiesti tühjad kalorid. Need tooted on disainitud selleks, et me sööksime end nendest üle ning niimoodi tarbime päeva jooksul palju rohkem, kui meil reaalselt tarvis on.
#000036
Seda igapäevaselt tehes jõuame epideemiani, mis hetkel kogu maailma aina rohkem endasse imeb – selle epideemia nimi on ülekaalulisus.
#000037
Teiseks suureks epideemiaks meie ühiskonnas on autoimmuunsed haigused ning erinevad toidutalumatused ja allergiad. Kuna täiskasvanud inimesel võtab erinevate haiguste ja haiguseelsete seisundite avaldumine kehas aega 5-10, vahest isegi 15 aastat, siis väga raske on hiljem seoseid leida nende sümptomite tekitajatele.
#000038
Toidutalumatused ning toiduallergiad on üha süvenevad probleemid seoses erinevate keskkonnategurite halvenemise ja toidukvaliteedi langemisega.
#000040
Enamus meist ei vii mitte kunagi kokku, et nende pidevad peavalud, udune mõtlemine, liigeste valud, väsimus ja vesised silmad ning halb nägemine on otseses seoses sellega, mida me sööme.
#000041
Kõige hullem selle asja juures on see, et halvad ei ole need toiduained, mida me tarbime, vaid see viis, kuidas neid töödeldakse. Ma ei väida, et piim on halb. Kuid ma väidan, et need homogeniseerimise ja pastöriseerimise protsessid, et eemaldada sellest piimast kõik need antibiootikumid ja mürgid, mida see lehm on täis pumbatud, muudavad selle piima problemaatiliseks.
#000042
Tänapäeval põhjustavad aga piimatooted ning kaseiin ehk piimavalk ääretult palju probleeme ning väga paljud ei talu piima üldse – olgu selleks põhjuseks siis laktoos, kaseiin või vadakuvalk ehk beeta-laktoglobuliin.
#000044
Tarbides toiduaineid, mis meie kehale ei sobi, võivad sümptomid avalduda isegi kuni 72 tundi pärast selle toidu söömist. Kui sa juba ei ole teadlik enda talumatustest ning allergiatest, kuid tunned, et midagi võib olla valesti, siis on üsna suur võimalus, et sinu keha soovib ”salaja” hoiduda mõnest toidust, mida sa suure tõenäosusega igapäevaselt sööd.
#000045
Hommikul, enne kui sa midagi sööd ning su kõht on tühi, mõõda enda pulssi (täpsema tulemuse saamiseks istu rahulikult 5 minutit, et saaksid teada enda puhkeasendi pulsi).
Seejärel söö seda toiduainet, mille talumatuse/allergia arvad endal olevat ning umbes 15-20 minuti möödudes mõõda enda pulssi uuesti. Kui sinu pulsisagedus on suurenenud vaatamata sellele, et oled terve aja istunud, vähemalt 10-15 löögi võrra, siis on suur tõenäosus, et sul on antud toidu vastu talumatus või allergia.
Lisaks eelnevalt mainitule viitavad talumatustele ka just otsmikul esinev akne, tumedad silmaalused, kõhupuhitused ja sagedane halvalõhnaline kõhugaas peale söömist.
#000047
Veel sümptomeid, mis võivad viitada sellele, et mõni toiduaine ei sobi sulle:
#000049
Punane nimekiri ehk mürgid, millest kaarega mööda minna
#000051
Kui sinu soov on end energilisemalt tunda ja haarata kontroll oma füüsilise tervise üle, siis peaksid minimaliseerima või eemaldama oma toidulaualt täielikult järgnevad paharetid:
#000052
Teraviljad ja gluteen – saiakesed, küpsetised, pizza, pasta, krõbinad, küpsised, krõpsud jms. Kõige problemaatilisemad teraviljad on nisu, oder, rukis ja kõik nende erinevad vormid. Gluteen ei põhjusta probleeme ainult neile, kes kannatavad gluteeni allergia (tsöliaakia) ning gluteeni tundlikuse käes, vaid ka nii öelda täiesti tervele inimesele. Gluteeni tarbides, toodab meie keha valku nimega zonulin, mis katab meie seedetraktis asuvate rakkude vahelist ala. Gluteen stimuleerib zonulini ületootmist, tänu millele liiguvad seedetrakti seinu katvad rakud üksteisest eemale ning seedimata toidust tekkivad bakterid ja mürgid saavad vabalt läbi kaitsva barjääri lipsata – seda seisundit tuntakse, kui ”lekkiv soolestik” ning see põhjustatab kehas põletikku
#000053
Piim ja piimatooted – kui need sulle hetkel sobivad ning sa ei tunne pärast nende tarbimist ühtegi sümptomit, siis on suurepärane. Samas, kui sinu eesmärk on enda energiat tõsta ja tunda end võimalikult kergena, siis soovitan nende tarbimist siiski minimaliseerida. Kõige rohkem tekitavad probleeme kohupiim ja jäätis
#000054
Suhkur & aspartaam – lihtsüsivesikud on totaalselt tühjad kalorid, mis ei anna meie elule mitte mingisugust väärtust. Otseloomulikult ei tasu minna täiesti hulluks ja aeg-ajalt on normaalne endale magusat lubada – parimaks allikaks on vähemalt 80% kakaosisaldusega tume šokolaad. Samuti on võimalik internetist leida teisi tervislike retsepte juhuks, kui on soov maiustada – vaata näiteks seda maitsvat avokaado-šokolaadikreemi
#000055
Alkohol – lisaks alkoholi lühi- ja pikaajalisele kahjule meie tervisele, sisaldab see ning üldiselt sellega koos tarbitavad pealejoogid, tohutus koguses kaloreid. Jällegi, aeg-ajalt ning mõistlikus koguses on minu arust normaalne. Hea toidu kõrvale klaas veini on vahest parim valik, mida teha. Kui võtad kanget alkoholi, siis arvesta, et sinu kehal on kõige kergem töödelda ja vabaneda puhtast valgest viinast (kui sul on probleeme teraviljade ja gluteeniga, siis väldi viina), tekiilast ja gin’st. Spektrumi teises otsas on konjak, viski ja õlu. Joo iga tarbitud alkoholiühiku vahele vähemalt klaas vett ning hommikuse halva oleku minimaliseerimiseks võta enne magamaminekut 4 kapslit aktiivsütt
#000056
Sinu elujõud, energia ning vitaalsus ehk roheline nimekiri
#000058
Kui mina uurin ja loen toitumise kohta, kuulen mõnest uuest lähenemisest või soovin aru saada mingisugusest toiduga seotud teemast, siis lasen selle info alati läbi kahe filtri:
#000059
KULDNE SOOVITUS! Õnneks oleme kollektiivselt üle saanud sellest suurest ”rasva paanikast” – inimesed on hakanud mõistma, et kõik rasvad ei ole ühe puuga löödud. Keha toodab energiat glükoosist, aminohapetest ning rasvhapetest (energiatootmise protsessis osaleb lisaks toidule veel ka hapnik ning päikesevalgus). Selleks, et sa annaksid oma kehale piisavalt vajalike toitaineid, millest energiat toota, tuleb sul tarbida häid rasvu. Rasvad hoiavad sind kauem ”töökorras” ning su mõistus on terav ning fookus kristallselge, sest tarbides häid rasvhappeid, toetad oma ajutegevust. Kookosõli, ghee ehk võiõli, MCT-õli, krilliõli, kalaõli, oliiviõli, avokaado, oliivid, lõhe, rohumaa veise liha, orgaanilised esmaklassi munad (eriti munakollane), makadaamia pähkel, mandlid ning kõrvitsaseemned on toidud, mille hulka soovitan sul enda toidulaual tõsta. Tarbi rohkem häid rasvu ning vähem ”tühjasid suhkruid” ehk lihtsüsivesikuid ning sa paned juba paari nädalaga tähele oma produktiivsuse kasvu, sa ei tunne enam keset päeva energia defitsiiti ning vajadust haarata kohvi või šokolaadi järele ning mis peamine, su aju töötab paremini
#000062
Toitained koosnevad kolmest suuremast grupist: rasvad, valgud ning süsivesikud. Kui soovid maksimaliseerida enda energia ja keskendumisvõime, siis sinu eesmärk peaks olema saada enamuse oma päevasest toiduvajadusest juur- ja köögiviljadest, headest rasvadest ning valgust. Süsivesikute allikatena eelista liitsüsivesikuid nagu tatar, kinoa, pruun riis ja bataat. Otseloomulikult arvesta sellega, et kui oled väga aktiivse elustiiliga, siis vajad rohkem süsivesikuid. Samas, kui sinu eesmärk on näiteks kaalu langetamine, siis vähenda oma süsivesikute hulka, eriti teraviljatoodete ja tärkliserikaste toodete näol ning tarbi neid süsivesikuid, mida saad juur- ning köögiviljadest
#000063
Me oleme harjunud mõttega, et endale toitu tõstes katab umbes 50% meie taldrikust süsivesikud, 25% valk ning heal juhul 25% salat. See on koht, kus meil oleks õige aeg teha mõningad ümberarvutused – 60-70% sinu päevasest toidu hulgast peaks tulema taimsetest allikatest, seal hulgas taimsed heade rasvade allikad. Umbes 20-25% peaks olema kõrgekvaliteetsed valgud (eelisjärjekorras looduslikult püütud kala ja mereannid) ning 5-10% süsivesikud. Ära unusta, et süsivesikud (glükoos) on enamuse jaoks kõige esimene energiaallikas ning neid on kehale vaja, kuid ära nendega liialda. Kindlasti väldi lihtsüsivesikuid nagu suhkur ning jahutooted
#000064
Söö teadlikult ehk siis, kui oled näljane ning lõpeta siis, kui su kõht on täis. Ära tegele mitte millegi muuga sellel ajal, kui sa sööd. Ma tean, et sul on väga tihe graafik, aga see on seda väärt. Pane telekas kinni, pane telefon käest, ära loe ega räägi samal ajal, vaid mõtle ainult sellest toidust, mis on sinu ees. Naudi igat suutäit, tunne seda lõhna ning neid maitsenüansse ning mälu toit korralikult läbi. Sedasi tehes jõuab signaal, et su kõht on täis, piisavalt kiiresti ajju ning sa väldid ülesöömist. Meid kõiki õpetati väiksena, et viisakas on toit lõpuni süüa ja alles siis laua tagant tõusta, aga seegi on seisukoht, mille peaks enda jaoks ümber mõtestama. Kui su kõht on täis, siis nii ongi. Pane järgi jäänud toit külmkappi ja söö seda järgmisel toidukorral
#000065
Valmista toitu tervislikult! Õpi end köögis mugavalt tundma ja valmista rohkem toitu kodus. Ise söögivalmistamine säästab kaloreid ning sinu rahakotti, samuti vähendab see tarbitava soola ja suhkru hulka ning sul on täielik kontroll selle üle, mida sinu toit täpsemalt sisaldab. Väldi ebatervislikke söögivalmistamise viise nagu friteerimine või mikrolaineahjus soojendamine. Selle asemel söö toorelt, keeda, auruta, valmista ahjus või prae näiteks kookoseõli või gheega. Kui otsustad oma toitu praadida, siis tee seda kindlasti madala kuumusega nii, et sa ei praeks oma toitu liiga pruuniks. Rasvade üle kuumutamine või liialt pruunistamine kahjustab nende ehitust ning eraldab kartsinogeenseid ühendeid. Maitsestamisel asenda tavaline valge sool, roosa Himaalaja soolaga, erinevate ürtide, küüslaugu ja sidruniga
#000066
Tervislikult toitumine sisaldab ka tervislikult joomist. Asenda karastusjoogid, poe mahlad ja alkohol vee, taimsete teede, smuutide ning ise kodus värskelt pressitud mahladega. Tarbi vett vähemalt 1,5-2 liitrit päevas, millest umbes 500ml peaks olema tarbitud kohe pärast ärkamist. Selleks, et lisada oma hommikusele veerituaalile veelgi rohkem kasulikust, pigista vee sisse poole sidruni mahl ning lisa supilusikatäis orgaanilist õunasiidri äädikat. See kokteil paneb su ainevahetuse kohe hommikul käima ning loob suurepärase aluspõhja edukaks päevaks
#000067
Magustajatest eelista looduslike allikaid nagu mesi ja vahtrasiirup. Me kõik teame kust ja kuidas need tulevad, kuid pea meeles – ka see on suhkur ja sellega ei ole hea liialdada. Seda, et mesi on kasulik, teadsid ka meie esivanemad. Osades hõimudes olid inimesed, keda peeti ”meejahtijateks”, nad riskisid oma eluga, ronisid kõrgete puude otsa, said mesilastelt nõelata ning vahest kukkusidki puude otsast surnuks – seda kõike selle nimel, et oma rahvale mett koguda. Mesi on tuntud ka selle desifitseeriva toime poolest, mõned haiglad kasutavad siiamaani haavade desifitseerimiseks ühte spetsiaalset mee liiki, mille nimi on Manuka mesi
#000068
Kui sinu eesmärk on lihasmassi kasvatada siis otseloomulikult peab su toidulaud välja nägema natukene teistsugune. Minu eesmärk on end hästi tunda ning need on soovitused, mida ma selle jaoks järgin.
#000070
Sinu bioloogia on minu omast erinev ning sellepärast soovitangi välja selgitada, mis sulle sobib. Kui tunned, et su kehale ei sobi mõni tervislik toit, siis ära söö seda enam. Inimestel esineb allergiaid kõikvõimalike asjade vastu.
#000071
Meie, noored, oleme moodsa inimkonna esimene põlvkond, kes ei pruugi oma vanematest kauem elada. Ma ei räägi seda selleks, et hirmutada või selleks, et väga kaua elamine oleks eesmärk omaette – lõpuks loeb siiski elu kvaliteet.
#000073
Samas kirjutan ma seda selleks, et on tagumine aeg hakata tegema teadlikumaid otsuseid, mida me enda kehasse paneme.
#000074